Rear Rail option for ERK, 44RU Midd | Middle Atlantic - Amber Tech
Rear Rail option for ERK, 44RU Middle Atlantic
Product Code: MA-ERK-RR44
Rackrail, 10-32, 44 RU, ERK Series
Primary Package Weight (US): 15.45 Jou huwelik kan ŉ geestesteuring oorleef - Jou Gesin | Solidariteit WêreldJou Gesin | Solidariteit Wêreld
Tuis › Artikels › Jou huwelik kan ŉ geestesteuring oorleef
Jou huwelik kan ŉ geestesteuring oorleef
Vrydag, Julie 21st, 2017
Depressie is een van die algemeenste geestesteurings ter wêreld. Volgens die Wêreldgesondheidsorganisasie ly meer as 350 miljoen mense wêreldwyd aan die toestand.
ʼn Geestesiekte is erg vir paartjies. “Die stresvlak styg dikwels tot krisisproporsies, waar die bestuur van die siekte vir alle praktiese doeleindes die enigste funksie van die verhouding word,” sê dr. John Duffy, ʼn kliniese sielkundige wat met paartjies werk.
Dr. Jeffrey Sumber, psigoterapeut en verhoudingsafrigter, stem saam: “Die geestesiekte het ʼn manier om die verhouding, eerder as die individuele vennote, in ʼn rigting te stuur.” Onthou egter dat dit die vennote in die verhouding ─ en die sinergie tussen hulle ─ is wat op die ou end in beheer is.
“Dit is nie waar dat ʼn geestesiekte ʼn verhouding kan vernietig nie, Mense vernietig ʼn verhouding,” voeg Sumber by. Die volgende is wat jy kan doen om ʼn gesonde verhouding in stand te hou eerder as ʼn verhouding wat deur geestesiekte oorweldig en gestuur word:
Ken die siekte en die behandelingsopsies. Geestesiektes is verwarrend vir almal wat betrokke is. Jy dink dalk jou gade is lui, geïrriteer, afsydig en afgetrokke, maar hierdie gewaande karakterfoute kan in werklikheid simptome van die geestesiekte wees. Maak seker dat jou vennoot effektiewe behandeling kry.
Vind uit hoe jy kan help. “Vind by ʼn geestesgesondheidsdeskundige uit watter rol jy in die behandelingsplan kan speel,” sê Duffy. “Om nie te weet wat jy kan doen om te help nie, kan frustrerend vir albei vennote wees. Vind uit hoe jy jou gade die beste kan steun tydens sy of haar behandeling.”
Werk aan jou huwelik soos jy sou as die siekte nie daar was nie. “Respekteer en sorg vir jou huwelik soos jy sou sonder die aanwesigheid van die geestesiekte,” onderstreep Duffy. “Paartjies skeep hul huwelike af deur nie uit te gaan, te praat en te deel nie, wat gevoelens van isolasie vererger, wat weer die stres van die siekte self vererger.”
Moenie van jou vennoot verwag om in al jou behoeftes te voorsien nie. “Pare wat skei, is tipies vasgevang in die paradigma dat hul gades daar is om hulle gelukkig te maak en in al hul behoeftes te voorsien,” verduidelik Sumber. Hierdie verwagting is in enige verhouding onrealisties, maar nog meer in ʼn huwelik waar daar met ʼn geestesiekte geworstel word. “Hierdie paartjies verdraai persoonlike behoeftes tot geprojekteerde verwagtings en word dan wrewelig en kwaad as die ander persoon nie in hul behoeftes voorsien nie.”
Vermy verwyte. Huweliksterapeute sien dikwels verwyte aan albei kante wat verder as die geestesiekte strek. “Die ‘gesonde’ gade loop die risiko om die skuld vir alles wat in die verhouding verkeerd loop op die ander persoon te pak, wat ook tipies nie die geval is nie,” sê Sumber. Dit word ongesonde dinamika vir ʼn verhouding.
Margarita Tartakovsky, 2016. When Mental Illness Strikes: Tips for Couples, PsychCentral, https://psychcentral.com/lib/when-mental-illness-strikes-tips-for-couples/
The Conversation, 2016 Why South Africa is failing mental health patients and what can be done about it, http://theconversation.com/why-south-africa-is-failing-mental-health-patients-and-what-can-be-done-about-it-66445
Resep: Gebraaide malvalekkers-kaaskoek
Deur Lea Brink Kinderlik lekker! Die gebraaide malvalekkers sal jou aan jou kinderjare laat terugdink. Jy benodig: Kors: 2 pakkies gekrummelde tennisbeskuitjies ½ koppie gesmelte botter Vulsel: 1½ koppies roomkaas 200 ml vars room 1 koppie strooisuiker ½ koppie kakaopoeier ½ teelepel kaneel 3 eiers Bolaag: 200g klein (mini) wit ... Lees meer
Deur Lea Brink Vir aandete met ʼn lekker skop. Jy benodig: 500g pennepasta 200g groen aspersies 200g wit sampioene 4 eiers, geklits 100 ml vars room 1 koppie gerasperde mozzarellakaas 200 ml droë witwyn 2 knoffelhuisies, opgesny sout en peper na smaak 2 eetlepels gekapte koljander ½ gekapte ui 2 ... Lees meer
My kind is bang vir die donker
Deur Marli Naidoo ʼn Vrees vir die donker is algemeen in kinders, en begin gewoonlik in die peuterstadium. Dit is die tyd wanneer ʼn kind se verbeelding ontwikkel. Ongelukkig is hierdie vrees blywend vir sommige kinders. Dié met angstige persoonlikhede kan ook meer ernstig deur vrees geaffekteer word, en kan ... Lees meer
1 2 3 … 258 Volgende »